burgasdotpro/wikipedia huggingface dataset:
Turíce (ľudové tradície)

Turíce ("Rusadla", "") je slovanský sviatok vítania jari.
Názov.
Pomenovanie tohto sviatku vzniklo od slova Tur a súvisí s rovnomenným Staroslovanským božstvom plodnosti. Pôvodný slovanský sviatok oslavujúci silu prírody, ktorá na jar všetko dvíha k oblohe, bol prevzatý kresťanstvom a príslušne nábožensky „upravený“.
Ľudové tradície.
Turíce spájajú kresťanské významy so starými symbolmi z predkresťanskej éry. Tento sviatok je okrem cirkevného významu spojený s otváraním studničiek a so sadením májov. Niektoré pohanské zvyky, ktoré naši predkovia praktizovali na Turíce, v určitej forme vydržali dodnes. Starí Slovania prinášali dary k studničkám a obetovali duchom domáce zvieratá (dnešný symbol obetovania baránka). Tieto zvyky sa spájali so začiatkom jarných prác. Jedným zo znakov je použitie zelenej farby. Domov sa nosili zelené ratolesti a bahniatka, ktoré mali ochranné vlastnosti. Ratolesti mali za úlohu priťahovať dobré sily a chrániť pred zlými. Ďalším prejavom zameraným proti zlým silám bolo aj praskanie bičom na lúkach a turičné vatry. Najznámejšou dochovanou tradíciou je tzv. otváranie studničiek. Studničky v chotároch museli byť obradne vyčistené a upravené. Chotár s nevyčistenou studničkou postihli duchovia nedostatkom vlahy. 
Na východnom Slovensku v noci zo soboty na turičnú nedeľu dávali mládenci svojím vyvoleným na dom alebo do plota ozdobné stromčeky. Dnes je rozšírené stavanie májov – osekaných vysokých stromov - briez, niekde tiež smrekov, bohato vyzdobených farebnými mašľami. Máje sa stavajú pred domy, kde majú dievku na vydaj, ale tiež jeden centrálny do centra obce. Tento symbol je centrom pozornosti – máje sa stavajú so spevom a ľudovou hudbou. K tradíciám patrí aj voľba «hlavného mládenca» – kráľa.
Turíce sú jeden z najvýznamnejších sviatkov východných Slovanov.
VSŽ Košice v sezóne 1971/1972

VSŽ Košice v sezóne 1971/1972 hrali ôsmu sezónu v I. lige, ktorá písala už 29 sezónu.Telovýchovná jednota VSŽ si dala cieľ potvrdiť 5. miesto z predchádzajúcej sezóny. TJ VSŽ preto v lete 1971 poslal hráčov na 2-týždňové sústredenie do Bulharska pri Čiernom mori. Neskôr sa tím v rámci prípravy zúčastnil na turnaji o „Pohár Sovietskeho športu“, ktorý sa konal v Leningrade koncom augusta. Mužstvo bolo doplnené o nasledovných hráčov: J. Šterbák (Poprad), K. Čapka (Třebíč) a z košického dorastu o Vincenta Lukáča.V priebehu sezóny bol tím poznačený mnohými zraneniami: postupne Holeček, Metelka, Kolláth, Faith, Brtáň, Brunclík a tesne pred začiatkom ligy hráči Bačo a Onofrej.Napriek výborným podmienkam sa úspech z predošlej sezóny, ktorým piate miesto medzi elitou nepochybne bolo, nepodarilo obhájiť. Pre nezhody trénera s niektorými hráčmi a obavám o udržanie si prvoligovej príslušnosti bol hlavný tréner Břetislav Guryča odvolaný a na jeho miesto prišiel dlhoročný tréner Slovana Bratislava Doc. Ladislav Horský. Asistentom zostal Juraj Ferenc.TJ VSŽ Košice nakoniec obsadili 8. miesto. Titul získal HC Dukla Jihlava. Vypadol Gottwaldov.
Sezóna.
Liga.
Herný systém.
Liga sa hrala systémom 10 tímov, kde každý s každým odohral 2 zápasy vonku a 2 zápasy doma.
VSŽ Košice "B".
Hokejový klub okrem „A-mužstva“ mal v súťaži divízie zaradené aj „B-mužstvo“ VSŽ, ktoré sa využívalo pre štart hráčov, ktorí nehrali pravidelne I. ligu.
II. Liga.
Sezóna 1971/1972 bola pre "B" tím TJ VSŽ Košice prvou a poslednou sezónou v SNHL. „Béčkový“ tím obsadil 11. miesto a zostúpil do divízie, ale v nasledujúcej sezóny divíziu nehral lebo ukončil činnosť.
TJ VSŽ Košice B a Sláviu UK Bratislava nahradili v II. lige tím TJ Strojárne Martin a ZPA Prešov.
Bismarckovo súostrovie

Bismarckovo súostrovie je súostrovie v západnej časti Tichého oceánu v Bismarckovom mori. Jeho rozloha je približne 48 200 km² a ťahá sa oblúkom dlhým 1700 km od severného pobrežia Novej Guinei až k 1° južnej zemepisnej šírky. Administratívne patrí k Papue-Novej Guinei v Melanézii. Skladá sa z hornatých ostrovov: Long, Tolokiwa, Sakai, Umbor, New Britain (Nová Británia), New Ireland (Nové Írsko), Nový Hannover, ďalej z Duke of York Islands (Ostrovy vojvodu z Yorku) a Ostrovov admirality. Skladá sa aj zo súostroví Ninigo, Hermit, Vitu a Ostrovov sv. Mateja. Na viacerých ostrovoch sú aktívne sopky. Obyvatelia sú melanézskeho pôvodu a zaoberajú sa najmä pestovaním kakaovníka, kokosovej palmy a rybolovom. Najvýznamnejším mestom a prístavom je Rabaul na ostrove Nová Británia, ktorý má aj letisko.
Nemecko ostrovy obsadilo v roku 1884 a boli nazvané podľa nemeckého štátnika Otta von Bismarcka. Nemci na ostrovoch založili plantáže na kopru a privezené choroby zdecimovali populáciu. V roku 1914 ostrovy obsadila Austrália, ktorá v roku 1920 získala nad ostrovmi mandátnu správu. Tento mandát bol prerušený na 6 týždňov v roku 1944, kedy ostrovy okupovalo Japonsko a trval až do roku 1975, kedy Papua-Nová Guinea získala nezávislosť a súostrovie sa stalo jej súčasťou.
Zdroj.
KELE, František. MARIOT, Peter. "". Bratislava: Slovenské pedagogické nakladateľstvo, 1992 ISBN 80-08-00514-9
Majstrovstvá Európy v curlingu 2012

Majstrovstvá Európy v curlingu 2012 boli v poradí 38. majstrovstvá Európy v curlingu, ktoré organizuje Európska curlingová federácia (ECF). Konali sa v Karlstade, vo Švédsku od 7.15. decembra 2012, za účasti 26 mužských a 20 ženských tímov. Po 4-krát ME hostilo Švédsko, predtým to bolo v rokoch 1983, 1994 a 2008. Domáce curlingisti Švédska získali svoj siedmy titul, curlingistky Ruska svoj druhý titul. 
Majstrovstvá Európy boli tiež kvalifikáciou na MS 2013 mužov a žien. Na mužské MS postúpilo 8 a na ženské MS 6 družstiev.
Kvalifikácia.
Pozn: V zátvorke je uvedené umiestnenie v medzinárodnom rebríčku WCF k aprílu 2012.
Medzinárodné letisko Phú Quốc

Medzinárodné letisko Phú Quốc () je letisko sídliace na západe Phú Quốcu, v mestskej časti Mekong Delta, Vietnam. Počas vietnamskej vojny sa tu nachádzala veľká vojenská letecká základňa amerických leteckých síl. Stavba bola dokončená v novembri 2012. 
Letisko bolo oficiálne otvorené dňa 2. decembra 2012 a nahradilo staré letisko. Slúži predovšetkým turistom využívajúcim pláže na ostrove.
Mounitos

Mounitos alebo Múnitos (, ) je v gréckej mytológii syn Akamanta a Faidry, dcéry krétskeho kráľa Minoa.
Keď Paris uniesol krásnu Helenu, odišiel Diomédes v sprievode Akamanta do Tróje vyzvať kráľa Priama a jeho syna Parida, aby ju vrátili. Kráľ Priamos ich prijal, pohostil a začali vyjednávania počas ktorých uvidel Akamas jeho dcéru Laodiku a na prvý pohľad sa do nej zamiloval. Aj Laodike sa Akamas páčil a zverila sa so svojou láskou Filobii, manželke dardanského kráľa Persea, ktorý bol tiež na rokovaniach.
Filobia sa rozhodla Laodike pomôcť a presvedčila svojho manžela, aby ich pozval do Dardanie, kde im pripravili veľkolepú hostinu. Pri tejto príležitosti Akamas a Laodika naplnili svoju lásku a časom sa im narodil syn Mounitos, ktorého potom vychovávala Théseova matka Aithra, ktorá bola do Tróje odvedená v sprievode Heleny ako otrokyňa.
Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom.
Homér sa o ňom a o jeho otcovi v Iliade nezmieňuje. Tieto postavy sú výtvorom z neskorších čias.
Cirkevné konzervatórium v Bratislave

Cirkevné konzervatórium v Bratislave je konzervatórium, ktoré v roku 1992 založil Arcibiskupský úrad v Trnave. Je jedinou katolíckou školou svojho druhu na Slovensku. Ponúka úplné stredné a vyššie odborné vzdelanie a vychováva študentov pre profesionálne hudobné uplatnenie. Štúdium je šesťročné, po štyroch rokoch končí maturitnou skúškou a po ďalších dvoch rokoch pomaturitného štúdia absolutóriom. Absolvent školy môže pokračovať na VŠMU alebo inom type vysokej školy, prípadne uplatniť sa v praxi ako orchestrálny hráč, sólista, regenschori, alebo umelecko-pedagogický pracovník, pracovník v masmédiách a v iných oblastiach kultúry.
Cirkevné konzervatórium je pridruženou školou UNESCO. Získala mnohé ocenenia z celoštátnych aj medzinárodných súťaží. Podľa štatistiky Národného úradu práce sa Cirkevné konzervatórium umiestnilo čo do úspešnosti svojich absolventov na 2. mieste v rámci stredných odborných škôl Slovenska.
Prijímacie skúšky.
Na štúdium sa môže prihlásiť uchádzač, ktorý má najneskôr do konca školského roka ukončenú základnú školu.
Prijímacia skúška pozostáva:
Majstrovstvá Ázie v hádzanej žien 2012

Majstrovstvá Ázie v hádzanej žien 2012 bol v poradí 14. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v meste Yogyakarta, v Indonézii v dňoch od 7.16. decembra 2012, za účasti rekordných 12 tímov. Indonézia bola ôsma krajina, ktorá orgaanizovala ženské majstrovstvá Ázie. Zápasy sa odohrali v športovej aréne univerzity Gedung Olah Raga UNY. Turnaja sa zúčastnilo rekordný počet 12 krajín a nováčikmi boli družstvá Kuvajtu a domácej Indonézie. získala už svoj 11. titul, keď vo finálovom stretnutí zvíťazila nad .
Tento šampionát slúžil zároveň ako kvalifikácia na Majstrovstvá sveta 2013, ktoré sa konali v Srbsku. Kvalifikovali sa na ne 3 najlepšie družstvá.
FC Augsburg

FC Augsburg je klub pochádzajúci z nemeckého mesta Augsburg v Bavorsku. Klub bol založený 8. augusta 1907 pod názvom "Fußball-Klub Alemannia Augsburg" a od roku 1921 do roku 1969 fungoval ako "BC Augsburg".
Klub hráva najvyššiu nemeckú súťaž Bundesligu do ktorej sa prebojoval v sezóne 2010/11. Zároveň to je aj najväčší úspech tímu. FC Augsburg hráva domáce zápasy na štadióne WWK arena, ktorý má kapacitu 30 660 miest.
V sezóne 2007/08 obliekal dresu klubu aj slovenský futbalový reprezentant Peter Hlinka.
Tréneri.
"Nedávni tréneri klubu".
Laodiké

Laodiké alebo Laodika (, ) môže byť:
Majstrovstvá Európy v hádzanej žien 1994

Majstrovstvá Európy v hádzanej žien 1994 boli 1. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v šiestich nemeckých mestách: Bonn, Magdeburg, Oldenburg, Waiblingen, Oberhausen a Berlín od 17.25. decembra 1994, za účasti 12 tímov. Víťazom sa stalo Dánsko, ktoré vo finále zvíťazilo nad domácim Nemeckom. Slovensko pri svojej prvej účasti na ME skončilo posledné.
VVV-Venlo

VVV-Venlo je holandský klub pochádzajúci z 100-tisícoveho mesta Venlo. Založený bol v roku 1903 a momentálne hráva najvyššiu holandskú ligu Eredivisie. Domáce zápasy hráva na štadióne De Koel s kapacitou 8 000 miest.
Najväčší úspech je víťazstvo holandského pohára KNVB Cup v roku 1959. Ligové maximum je 12. miesto zo sezóny 2009/2010. Tím 2x vyhral druhú najvyššiu ligu v krajine Eerste Divisie v sezónach 1992/93 a 2008/09.
Bratislava - Deň a noc

Bratislava - Deň a noc (pôvodne "Deň a noc") je denný Pseudo-Soap-Doku seriál, ktorý mal premiéru 7. januára 2013 na PLUS. Vychádza z nemeckého seriálu "Berlin - Tag und Nacht". Prvá séria sa vysielala o 20:00 do 21. júna 2013. Druhá mala premiéru 2. septembra 2013 na TV kanáli WAU. Od 25. februára začala TV JOJ prvú sériu reprízovať. Z archívu boli stiahnuté všetky diely a televízia ich postupne sprístupňuje.
Laodiké (dcéra Priama)

Laodiké alebo Laodika (, ) je v gréckej mytológii dcéra trójskeho kráľa Priama a jeho manželky Hekaby.
Homér v Iliade uvádza, že Laodika, najkrajšia dcéra trójskeho kráľa Priama sa vydala za Helikaóna syna kráľovského radcu Anténora. 
V príbehu od antického autora Parthenia z Nikaie po tom, ako Paris uniesol krásnu Helenu, prišli Diomédes a Akamas do Tróje vyzvať kráľa Priama a jeho syna Parida, aby ju vrátili. Kráľ Priamos ich prijal a vypočul, ale napriek trpezlivému úsiliu ako vyjednávači neuspeli. Počas vyjednávania uvidel Akamas dcéru kráľa Priama Laodiku a na prvý pohľad sa do nej zamiloval. Laodike sa Akamas tiež zapáčil a hneď sa s tým zverila svojej priateľke Filobii, manželke dardanského kráľa Persea, ktorý bol tiež na rokovaniach.
Filobia sa rozhodla Laodike pomôcť a tak presvedčila svojho manžela, aby ich pozval do Dardanie, kde im pripravili veľkolepú hostinu. Pri tejto príležitosti Akamas a Laodika svoju lásku naplnili a po čase sa im narodil syn Mounitos, ktorého potom vychovávala Théseova matka Aithra, ktorá bola do Tróje odvedená v sprievode Heleny ako otrokyňa.
Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom.
Homér sa o mnohých postavách tohto príbehu v Iliade nezmieňuje. Sú výtvorom autorov z neskorších čias.
STS-29

STS-29 bola misia amerického programu raketoplánov, konkrétne stroja "Discovery" v marci 1989. Bol to 28. štart raketoplánu a 8. let stroja "Discovery". Hlavným cieľom letu bolo vynesenie satelitu TDRS-4.
Majstrovstvá Európy v hádzanej žien 1996

Majstrovstvá Európy v hádzanej žien 1996 boli v poradí 2. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v štyroch dánskych mestách: Brøndby, Fredericia, Herning a Velje od 6.15. decembra 1996, za účasti 12 tímov. Nováčikmi turnaja boli družstvá Litvy a Poľska. Domáce Dánsko obhájilo prvenstvo a získalo svoj druhý titul.
Kabila

Kabila môže byť:
VSŽ Košice v sezóne 1972/1973

VSŽ Košice v sezóne 1972/1973 hrali deviatu sezónu v I. Lige, ktorá oslavovala jubilejný 30.ročník.Cieľ Telovýchovnej jednoty Východoslovenských železiarní Košice v tejto sezóne bol umiestniť sa v strede tabuľky a tak sa vyhnúť baráži. Sezóna sa zapísala do histórie neobvyklou situáciou, keď družstvo TJ VSŽ pre choroby, ktoré prenasledovali hráčov, neodohralo ani jeden zápas v kompletnom zložení a v niektorých zápasoch nastúpili len s 10 hráčmi.Tím Východoslovenských Železiarní nakoniec obsadil 9. miesto; nepostúpil do play-off, ale zároveň sa vyhol barážovým bojom. Majstrom sa stal HC Eaton Pardubice, keď v 6-zápasovom finále porazil HC Dukla Jihlava. Do ligy postúpili ako nováčikovia družstvá VTŽ Chomutov a VŽKG Ostrava. Motor České Budějovice si v baráži zachovali prvoligovú príslušnosť.
Sezóna.
Liga.
Herný systém.
Liga sa hrala systémom 10 tímov, kde každý s každým odohral 2 zápasy vonku a 2 zápasy doma. Hralo sa play-off a aj kvalifikácia kvôli zmene systému ligy z 10 na 12 tímov. Z kvalifikácie, ktorej sa zúčastnili posledný celok najvyššej súťaže a po 2 tímy zo SNHL a Moravskej národnej ligy, potom postúpili 3 z 5 tímov.
Majstrovstvá Európy v hádzanej žien 1998

Majstrovstvá Európy v hádzanej žien 1998 boli v poradí 3. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v Amsterdame a ’s-Hertogenboschi, v Holandsku od 11.20. decembra 1998, za účasti 12 tímov. Nováčikmi turnaja boli družstvá Macedónska, Španielska a domáceho Holandska. Titul, po víťazstve nad obhajcom z Dánska, získalo Nórsko. Bronzové Maďarsko získalo svoju prvú medailu.
Ján Flajžík

Mgr. Ján Flajžík, umeleckým menom Janko Flajžík-Manašovský, Janko Manašovský (* 11. október 1964, Radošovce) je slovenský rímskokatolícky kňaz, dekan, spevák, hudobník, skladateľ a textár. Od júla 2015 je dekanom vo farnosti v Žiari nad Hronom. Má päť bratov. Brat Pavol Flajžík je tiež rímskokatolícky kňaz a básnik.
Laodiké (dcéra Agamemnóna)

Laodiké alebo Laodika (, ) je v gréckej mytológii dcéra mykénskeho kráľa Agamemnóna a jeho manželky Klytaimnéstry.
V najstaršej verzii v Homérovom básnickom diele Iliada je Agamemnón manželom Klytaimnéstry, sestry krásnej Heleny a je otcom Oresta a troch dcér, Chrysothemidy, Laodiky a Ifianassy. 
U mnohých neskorších antických a aj u moderných autorov zaujala miesto Laodiky Élektra, ktorá sa zaradila medzi najväčšie postavy antickej tragédie a svetovej dramatickej tvorby.
Laodiké (dcéra Kinyra)

Laodiké alebo Laodika (, ) je v gréckej mytológii dcéra cyperského kráľa Kinyra.
Antický autor Apollodóros z Atén uvádza, že Laodiké sa stala manželkou arkádskeho hrdinu Elata, syna Arkada a porodila mu synov Stymfala a Perea. Podľa Pausania bol však Elatos otcom až piatich synov, Aipyta, Perea, Kylléna, Ischyda a Stymfala.
Michel Adanson

Michel Adanson (* 7. apríl 1727, Aix-en-Provence, Francúzsko – † 3. august 1806, Paríž) bol francúzsky botanik a cestovateľ. Patril medzi prvých, ktorý sa snažil o systematizáciu klasifikácie rastlín. Svoj taxonomický systém uverejnil v roku 1863 v diele "Familles naturalles des plantes". Rastliny triedil do čeľadí podľa podobnosti ich morfologických znakov. Na jeho počesť nesie rod Adansonia jeho meno.
Michel Adanson má v Medzinárodnom registri mien rastlín skratku Adans..
Harappa

Harappa alebo presnejšie Harappá (po urdsky ہڑپّہ - "Harappá"/iný prepis: "Harappa"; po anglicky: "Harappa") je archeologický komplex (bývalé mestské sídlisko) harappskej kultúry v Pakistane. Spolu s Mohendžodarom boli centrami civilizácie v povodí rieky Indus. 
Začiatok mesta ako centra rozsiahlej ríše sa datuje približne do roku 2600 pred Kr., zánik nastal okolo 1800 pred Kr. Prvé náznaky veľkého sídla boli objavené pri stavbe železnice v polovici 19. storočia, kedy sa tu našlo veľké množstvo tehiel, ktoré však boli použité na výstavbu trate i domov miestnych obyvateľov. Pozostatky starovekej metropoly objavil až Sir Alexander Cunningham v rokoch 1872 – 1873, no skutočný význam lokality bol odhalený až po roku 1920. Posledné výskumy Harappy sa realizovali v rokoch 1995 - 2001 a pomohli určiť vek i význam mesta. Bola objavená silno opevnená citadela a šachovnicovo usporiadané ulice. Južne od náleziska objavené pohrebisko, množstvo pečatidiel a artefaktov zo vzdialených lokalít potvrdzujú význam centra a vyspelosť vtedajšej kultúry.
Fortuna Düsseldorf

Fortuna Düsseldorf je futbalový klub pochádzajúci z nemeckého mesta Düsseldorf ležiaceho v Severnom Porýnii-Vestfálsku. Založený bol v roku 1895 v do ligy vstúpili v roku 1913. Momentálne hrá tím najvyššiu nemeckú Bundesligu do ktorej postúpil v sezóne 2011/2012.
Domáce zápasy hrávajú na štadióne Esprit Arena s kapacitou 54 000 miest. Najväčší úspech klub zažil v sezóne 1980/81 keď sa prebojoval do finále Pohára víťazov pohárov UEFA, v ktorom prehral so španielskym klubom FC Barcelona 3:4.
Adapazarı

Adapazarı je mesto v severozápadnom Turecku, ležiace na rieke Sakarya Nehri. Mesto je významným dopravným centrom a obchodnou križovatkou, prechádza ním železničná trať do Anatólie. Nachádza sa tu továreň na výrobu železničných vagónov, ďalej cukrovarnícky, textilný (výroba hodvábu) a stavebný priemysel (výroba cementu). Mesto exportuje drevo, tabak a zeleninu najmä do neďalekého Istanbulu.
Prispôsobivosť (ekológia)

Adaptabilita alebo prispôsobivosť je schopnosť všetkých živých organizmov prispôsobovať sa zmenám vonkajšieho prostredia. Nedostatočná adaptabilita môže byť príčinou porúch správania, rozmnožovania, chorôb a v konečnom dôsledku až vyhynutia príslušného druhu.
Romano nevo lil

Romano nevo lil ("Rómsky nový list") sú nezávislé rómske kultúrno-spoločenské noviny. 
Od roku 1993 do roku 2008 ich viedla Daniela Hivešová-Šilanová (1952 – 2008), ktorá sa rozhodujúcou mierou zapríčinila o ich udržanie a rozvoj. Redakcia novín sa nachádza v Prešove. Ide o jediné nezávislé noviny pre rómske obyvateľstvo tohto druhu na Slovensku. V súčasnosti je šéfredaktorom Roman Čonka. Noviny majú prispievateľov z viacerých oblastí Slovenska, nešpecializujú sa na jednu oblasť. Fungujú s podporou Úradu vlády SR a jeho programu pre podporu národných menšín. Za obsah zodpovedá občianske združenie Jekhetane - Spolu.
Greuther Fürth

SpVgg Greuther Fürth je futbalový klub pochádzajúci z nemeckého mesta Fürth v Bavorska. Momentálne hráva najvyššiu nemeckú Bundesligu do ktorej postúpil po 1.mieste v sezóne 2011/12 z 2. Bundesligy. 
Svoje domáce zápasy hráva na štadióne Trolli Arena, ktorý má kapacitu 18 500 miest. Klub sa stal 3x nemeckým majstrom a to v rokoch 1914, 1926 a 1929. Veľkým úspechom je tiež víťazstvo Pohára Intertoto UEFA z roku 1968.
Káder mužstva.
Súčasná zostava:
Ismaros

Ismaros () môže byť:
Neriglissar

Neriglissar (akkadsky Nergal-šarra-usur, „Nergal, kráľa ochraňuj“) bol štvrtý novobabylonský kráľ z chaldejskej dynastie. Vládol približne v rokoch 560 – 556 pred Kr. Bol zaťom kráľa Nebukadnesara II., ale pravdepodobne nie jeho pokrvným príbuzným. Zastával funkciu veliteľa babylonskej armády. Neskôr zosadil z trónu jeho syna Amel-Marduka (vraždou) a stal sa babylonským kráľom. Počas svojho panovania sa venoval hlavne konsolidácii vnútorných pomerov v ríši – rekonštrukcia chrámov, palácov, zavlažovacích kanálov. Podnikol jedinú vojenskú výpravu (557 – 556 pred Kr.), a síce do Cilície pri pobreží Stredozemného mora. Na tróne ho vystriedal jeho syn Lábaši-Marduk. Je spomínaný v Biblii ako vysoký úradník kráľa Nebukadnesara II. v Jeremiáš 39,13.
Aithra

Aithra alebo Aitra (, ) môže byť:
FC Zürich

FC Zürich je futbalový klub pochádzajúci z mesta Zürich. Bol založený v roku 1896 a momentálne hráva najvyššiu domácu súťaž Švajčiarsku superligu.
Svoje domáce zápasy hráva na štadióne Letzigrund s kapacitou 26 103 miest. Tím v krajine patrí v krajine medzi najúspešnejšie, nakoľko už trinásťkrát vyhral najvyššiu domácu ligovú súťaž Švajčiarsku superligu, naposledy v sezóne 2021/22. Klub je zároveň desaťnásobným víťazom Švajčiarskeho pohára, naposledy v roku 2018.
V minulosti hral za FC Zürich aj československý reprezentant Ladislav Kubala.
FC Zürich v európskych súťažiach.
zdroj: kassiesa.net
Stymfalos

Stymfalos (starogr. "Στύμφαλος" – "Stymfalos", ) môže byť v gréckej mytológii:
Stymfalos môže byť aj:
Elatos

Elatos (starogr. "Ἔλατος" – "Elatos", ) môže byť:
Majstrovstvá Európy v hádzanej žien 2000

Majstrovstvá Európy v hádzanej žien 2000 boli v poradí 4. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v mestách Bukurešť a Râmnicu Vâlcea, v Rumunsku od 8.17. decembra 2000, za účasti 12 tímov. Nováčikmi turnaja boli družstvá Bieloruska, Francúzska a FR Juhoslávie. Titul získalo Maďarsko. Svoju prvú medailu získali strieborná Ukrajina a bronzové Rusko.
Adaptácia (kybernetika)

Adaptácia v kybernetike je schopnosť živých organizmov prispôsobovať sa zmenám okolitého prostredia, aplikovaná na technické systémy. Ak je schopný adaptácie riadiaci systém, označuje sa ako adaptívny, ak riadiaci algoritmus, hovoríme o adaptívnom riadení. Zmena prostredia mení správanie systému, ktorý (ak je adaptívny, alebo má adaptívne algoritmy) je na túto zmenu schopný reagovať. Pri úprave činnosti sa využívajú nielen aktuálne informácie o zmene prostredia, ale i údaje o týchto zmenách uložené v pamäti. Ich veľký objem môže proces adaptácie spomaliť, preto sa obyčajne najstaršie údaje po určitom časovom intervale zo systému mažú ("zabúdajú sa").
Universidade Estadual de Feira de Santana

Universidade Estadual de Feira de Santana alebo (Universidade de Feira de Santana skrátene UEFS) je významná verejná univerzita v Feira de Santana. Bola založená roku 1976 v Feira de Santana v štáte Bahia v Brazílii.
Ponorný ohrievač

Ponorný ohrievač je prístroj, ktorý sa využíva na rýchle ohriatie vody alebo inej kvapaliny. Tepelná energia z ohrievačov sa odovzdáva do vody. V závislosti na zohrievanej látke ich možno rozdeliť na:
Universidade Federal de Minas Gerais

Universidade Federal de Minas Gerais (skrátene Universidade de Minas Gerais alebo UFMG) je významná verejná univerzita v Minas Gerais. Bola založená roku 1927 v Belo Horizonte v brazílskom štáte Minas Gerais.
Centro Federal de Educação Tecnológica de Minas Gerais

Centro Federal de Educação Tecnológica de Minas Gerais (skrátene Centro de Minas Gerais alebo Cefet-MG) je významná súkromná univerzita v Minas Gerais. Bola založená roku 1910 v Belo Horizonte v štáte Minas Gerais.
Universidade Federal da Bahia

Universidade Federal da Bahia (skrátene Universidade da Bahia alebo UFBA) je významná verejná univerzita v Brazílskom meste Salvador. Je najväčšou univerzitou v štáte Bahia. Štúdium na univerzite je bezplatné. Založená bola v roku 1946.
Majstrovstvá Európy v hádzanej žien 2002

Majstrovstvá Európy v hádzanej žien 2002 boli v poradí 5. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 3 dánskych mestách: Aarhus, Farum a Helsinge, od 6.15. decembra 2002, za účasti 16 tímov. Počet účastníkov sa oproti minulým ME zvýšil o 4. Jediným nováčikom turnaja bolo družstvo Slovinska. Dánsko bolo organizátorom európskeho šampionátu šampionát druhýkrát, keď predtým hostilo turnaj v roku 1996. Domáce Dánsko získalo po finálovom víťazstve nad Nórskom už svoj tretí titul. Finále rozhodovali slovenskí rozhodcovia: Vladimír Rančík a Ján Beňo. Svoju prvú medailu získalo bronzové Francúzsko. 
V stretnutí o 5. miesto medzi Maďarskom a Juhosláviou padol historický rekord v počte strelených gólov na ženský zápas. V zápase padlo spolu 82 gólov, čo bolo o 5 gólov viac ako na ME 2000 v Rumunsku v zápase 9. miesto medzi Juhosláviou a Macedónskom (39 : 38).
Celosvetová esperantská mládežnícka organizácia

Svetová esperantská mládežnícka organizácia (, skratka TEJO) je svetová organizácia mladých esperantistov. Bola založená v roku 1938 pod názvom "Tutmonda Junular-Organizo" („Svetová mládežnícka organizácia“), na používanie svojho súčasného mena prešla v roku 1952. Roku 1956 sa zlúčila so Svetovým esperantským zväzom (UEA) a stala sa jeho mládežníckou sekciou. Od roku 1971 sú financie aj správa TEJO už plne integrované do štruktúr UEA. V posledných rokoch sa ale opäť objavujú snahy o čiastočné osamostatnenie a právnu nezávislosť, predovšetkým vzhľadom na jednoduchšie čerpanie grantov a dotácií.
Svetová esperantská mládež je kultúrnou, vzdelávacou a jazykovo politickou organizáciou, ktorá zabezpečuje stretnutia, vzdelávacie programy a ďalšie využívanie medzinárodného jazyka esperanto. Medzi jej ciele patrí obhajoba a podpora tém ako sú kultúrne bohatstvo jazykovej rozmanitosti, ľudské práva aplikované v oblasti jazykov menšín a vzájomné porozumenie s cieľom uľahčiť prístup k medzinárodným kontaktom.
Každý rok sa pod hlavičkou TEJO uskutočňuje Medzinárodný mládežnícky kongres ("Internacia Junulara Kongreso"), vždy v inej krajine. Každé IJK trvá približne týždeň a jeho program zahŕňa koncerty, prednášky a prezentácie, výlety a aj čas na odpočinok a neformálne rozprávanie s priateľmi. V posledných rokoch sa mládežnícke kongresy konali v poľskom Zakopanom (2005), bosnianskom Sarajeve (2006), vietnamskom Hanoji (2007) a maďarskom Szombathely (2008). Od 18. do 25. júla 2009 sa Medzinárodný kongres esperantské mládeže na návrh Českej esperantskej mládeže konal v českom Liberci.
Svetová esperantská mládež tiež od roku 1974 zabezpečuje chod služby Pasporta Servo, ktorá umožňuje používateľom esperanta cestovať po celom svete a ubytovať sa pritom u esperantistov, ktorí sa nechali zapísať do vydávaného zoznamu.
Z publikačnej činnosti je významný časopis Kontakto („Kontakt“), ktorý vychádza šesťkrát ročne a pojednáva v esperante o rôznych témach bežného života. Obsahuje tiež časť o dianí v organizácii a esperantskom hnutí, ktorá predtým vychádzala ako samostatný spravodaj TEJO Tutmonde („TEJO celosvetovo“).
V jednotlivých krajinách sveta je TEJO zastúpené svojimi krajinskými sekciami, ktoré vykonávajú činnosť na svojom území a majú právo nominovať svojich zástupcov do výboru TEJO. Na Slovensku plní túto úlohu Slovenská esperantská mládež.
Dihydrogencitrát vápenatý

Dihydrogéncitrát vápenatý, (Ca[C3H5O(COOH)2COO]2) je jedna z troch vápenatých solí kyseliny citrónovej. Používa sa ako spevňujúce činidlo v potravinách, ako regulátor kyslosti a sekvestrant. V potravinárskom priemysle býva označovaný ako prídavná látka E333ii.
Hydrogencitrát vápenatý

Hydrogéncitrát vápenatý, (CaC3H5O(COO)2COOH) je jedna z troch vápenatých solí kyseliny citrónovej. V potravinárskom priemysle sa používa (býva označovaný ako prídavná látka E333i) ako regulátor kyslosti a sekvestrant.
Kolyma (rieka)

Kolyma () je rieka v severovýchodnej časti Sibíri. Preteká Magadanskou oblasťou a Jakutskou republikou v Rusku. Je dlhá 2 129 km. Povodie rieky je 643 000 km² a zasahuje aj na územie Čukotského autonómneho okruhu.
Geografia.
Vzniká sútokom zdrojníc Ajan-Jurjach a Kulu v Magadanskej oblasti. Zdrojnica pramení na svahoch Chalkanského chrbta. Na hornom toku nad ústím Bachapče tečie v úzkej a hlbokej doline Čerského pohoria. V tomto úseku sa v koryte vyskytujú kaskády a riečne prahy. Najvýznamnejšie z nich sú Prižimajuščij a Dlinnyj porog nad ústím Bachapče. Na strednom toku je dolina široká. Na dolnom toku v dĺžke 1150 km preteká Kolymskou nížinou, kde je ľavý breh nížinatý a pravý miestami hornatý. Koryto je veľmi členité a rozdeľuje sa na mnoho ramien. Ústi do Kolymského zálivu vo Východosibírskom mori troma hlavnými ramenami, z ktorých Kolymskaja umožňuje vodnú dopravu. Ďalšie dve ramená sú Pochodskoje a Čukočja. Dĺžka delty je 110 km a rozloha 3 000 km².
Vodný režim.
Zdrojom vody sú snehové (47%) a dažďové (42%) zrážky a podzemná voda (11%). Priemerný ročný prietok vody u Srednekolymska vo vzdialenosti 641 km od ústia predstavuje 2 250 m³/s, maximálny prietok dosahuje 25 100 m³/s v júni a minimálne 23,5 m³/s v apríli). Prietok v ústí je 3 900 m³/s, čo predstavuje ročný odtok 123 km³. Ročne unáša 5,5 Mt pevných usadenín. Zamŕza v polovici októbra zriedka už na konci septembra. Pred úplným zamrznutím dva dni až mesiac unáša ľadové kryhy a ľadovú triešť, ktorá sa môže v niektorých miestach hromadiť. Rozmŕza v druhej polovici mája až na začiatku júna a opäť 2 až 18 dní nesie ľad, ktorý môže vytvárať zátarasy. Od polovice mája do septembra dosahuje najvyšší stav. Rozsah kolísania hladiny predstavuje až 14 m.
Význam.
Vodná doprava je možná od ústia rieky Bachapča, pravidelná doprava od Usť-Srednekanu a to počas 3 až 3,5 mesiaca. Hlavné prístavy sú Usť-Srednekan, Zyrjanka a v ústí sú to Čerskij a Zeljonyj Mys. Nad ústím pri Debine bola vybudovaná Kolymská vodná elektráreň. Na dolnom toku je rozvinutý rybolov, pričom medzi najbežnejšie druhy patria (sih malý, muksun, sih severný, nelma obyčajná, síh omul). V povodí rieky sú náleziská zlata.
Ragby

Ragby alebo staršie rugby môže byť:
Zoznam kráľov Dánska

Zoznam kráľov Dánska je zoznam všetkých panovníkov, ktorí vládli na území dnešného Dánska. Uvedení sú vikingskí náčelníci (pololegendárni i historickí) i králi (vládcovia Dánskeho kráľovstva, neskôr Kalmarskej únie, potom Dánsko-Nórska) a kniežatá (Šlezvicka a Holštajnska).
Všetci panovníci pred Gormom Starým sú pokladaní spolovice za historické postavy a spolovice výtvor legiend.
Majstrovstvá Európy v hádzanej žien 2004

Majstrovstvá Európy v hádzanej žien 2004 boli v poradí 6. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 5 maďarských mestách: Budapešť, Békešská Čaba, Debrecín, Győr a Zalaegerszeg, od 9.19. decembra 2004, za účasti 16 tímov. Nórsko získalo svoj druhý titul, keď vo finálovej repríze minulého šampionátu zvíťazilo nad Dánskom.
Chamberí (stanica metra)

Chamberí je stanica metra v centre španielskeho hlavného mesta Madridu. V súčasnosti nefunguje pre cestujúcich, v roku 1966 bola zatvorená. Nachádza sa na linke 1 madridského metra medzi stanicami Bilbao a Iglesia.
Dejiny.
Prvú trasu metra v Madride otvoril 17. októbra 1919 kráľ Alfonz XIII. Viedla od stanice Sol (z námestia Puerta del Sol) na sever do stanice Cuatro Caminos. Trasa mala asi 3,5 km a 8 staníc, medzi ktorými bola aj stanica Chamberí.
V 60. rokoch 20. storočia bolo kvôli zvyšujúcemu sa počtu pasažierov rozhodnuté modernizovať linku 1, aby na nej mohli premávať nové súpravy s vyššou kapacitou, do šiestich vozňov dlhé. Na to bolo potrebné rozšíriť nástupištia všetkých staníc z doterajších 60 metrov, ktoré mali od otvorenia metra, na novú štandardnú dĺžku 90 metrov. Vzhľadom na technickú nemožnosť predĺžiť stanicu Chamberí a jej blízkosť ku staniciam Bilbao a Iglesia na oboch stranách, sa 22. mája 1966 ministerstvo verejných prác rozhodlo stanicu zatvoriť.
Stanica ostala nevyužívaná 40 rokov, pričom museli vlaky spomaliť, keď cez ňu prechádzali, kvôli čomu boli na uľahčenie ich pohybu orezané nástupištia. To, že vchody do stanice boli zamurované, umožnilo zachovanie mnohých predmetov z tej doby, ako billboardy, turnikety, a dokonca aj papierové peniaze. Stanica však bola nakoniec zvandalizovaná.
Súčasnosť.
V auguste 2008 bola znovuotvorená ako múzeum. Vstupné sa neplatí a návštevníci sa môžu prechádzať po priestoroch starej stanice a dostať sa až na nástupište. Koľajisko je od nástupišťa oddelené vysokou sklenenou stenou a tak návštevníci majú možnosť vidieť plnú prevádzku metra linky 1 - vlaky stanicu, samozrejme, míňajú.
V areáli sa nachádzajú staré mapy, tabule, nástenky a rôzne informácie, ktoré súviseli s chodom metra v Madride v minulosti.
Vstup do múzea sa nachádza na križovatke ulíc Calle de Luchana a Calle de Sta Engracia.
Okrem tejto stanice sa ako múzeum madridského metra používa aj "Nave de motores de Pacífico", bývalá budova napájania.
Majstrovstvá Európy v hádzanej žien 2006

Majstrovstvá Európy v hádzanej žien 2006 boli v poradí 7. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 4 švédskych mestách: Göteborg, Malmö, Skövde a Štokholm, od 7.17. decembra 2006, za účasti 16 tímov. Nórsko získalo už svoj tretí titul, keď vo finále zvíťazilo nad Ruskom. Pre Rusko to bol najlepší výsledok na ME. 
Tento turnaj dosiahol televízny rekord v sledovanosti, keď bol vysielaný vo viac ako 60 krajinách a spolu ho videlo 440 miliónov divákov. 
Kvalifikácia.
Pozn: sa kvalifikovalo na ME ešte ako .
Nasadenie do výkonnostných košov.
Družstvá pred žrebovaním, ktoré sa uskutočnilo 6. júla 2006,
boli nasadené v nasledujúcich výkonnostných košoch:
ADO Den Haag

Alles Door Oefening Den Haag tiež známy pod skráteným názvom ADO Den Haag je klub pochádzajúci z mesta Haag, 3. najväčšieho mesta v Holandsku. Založený bol v roku 1905 pod názvom "ADO", neskôr v roku 1971 sa spojil s mestským rivalom a bol premenovaný na "FC Den Haag". Súčasný názov klubu pochádza z roku 1996.
Klub momentálne hráva najvyššiu domácu súťaž Eredivisie. Domáce zápasy hráva na štadióne Cars Jeans Stadion, ktorý má kapacitu 15 000 miest. Hymnou tímu je skladba s názvom "Oh Oh Den Haag".
V minulosti v klube hrali aj dvaja slovenskí reprezentanti František Kubík a Csaba Horváth.
Majstrovstvá Európy v hádzanej žien 2008

Majstrovstvá Európy v hádzanej žien 2008 boli v poradí 8. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v Skopje a Ochride, v Severnom Macedónsku od 2.14. decembra 2008, za účasti 16 tímov. Jediným nováčikom turnaja bolo Portugalsko. Nórsko získalo už svoj štvrtý titul (tretí v rade). Vo finále porazilo prekvapenie turnajaŠpanielsko. 
Nasadenie do výkonnostných košov.
Družstvá pred žrebovaním, ktoré sa uskutočnilo 20. júla 2008,
boli nasadené v nasledujúcich výkonnostných košoch:
Aithra (matka Thésea)

Aithra alebo Aitra (, ) je v gréckej mytológii dcéra troizénskeho kráľa Pitthea.
V mýtoch zastáva Aithra významné miesto a to predovšetkým preto, lebo sa s aténskym kráľom Aigeom (alebo s bohom Poseidónom) stala matkou Thésea, jedného z najväčších gréckych hrdinov. Keď Théseus uniesol krásnu Helenu (pred únosom Parida), jej bratia Kastor a Polydeukes ju zachránili a za trest odviedli jeho matku Aithru, ktorá potom musela Helene slúžiť ako otrokyňa. Neskôr keď Paris uniesol Helenu do Tróje, Aithra ju nasledovala. 
Jej vnuci Akamas a Démofón ju potom pri dobýjaní Tróje oslobodili.
V príbehu antického autora Parthenia z Nikaie po tom, ako Paris uniesol krásnu Helenu, prišiel vnuk Aithry Akamas s Diomédom a do Tróje vyzvať kráľa Priama a jeho syna Parida, aby Helenu vydali. Kráľ Priamos si ich vypočul, ale oni ani napriek trpezlivému vyjednávaniu neuspeli. Počas rokovania uvidel Akamas dcéru kráľa Priama Laodiku a na prvý pohľad sa do nej zamiloval. Laodike sa Akamas tiež zapáčil a hneď sa s tým zverila svojej priateľke Filobii, manželke dardanského kráľa Persea, ktorý bol tiež na rokovaniach.
Filobia následne presvedčila svojho manžela, aby ich pozval do Dardanie, kde pripravili hostinu, počas ktorej Akamas a Laodika svoju lásku naplnili a po čase sa im narodil syn Mounitos, ktorého potom vychovávala Aithra.
Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom a podľa Hygina si Aithra od žiaľu zo straty svojich detí zobrala život.
Adaptácia (psychológia)

Adaptácia v psychológii je proces aktívneho prispôsobovania sa človeka (v tomto prípade jeho osobnosti, resp. sociálneho správania) zmeneným podmienkam vonkajšieho prostredia a následným životným situáciám tak, aby dokázal v danom prostredí ideálne žiť a pracovať. Adaptácia na konkrétnu zmenu je vysoko individuálna a závisí od genetických dispozícií, výchovy, vzdelania, momentálneho fyzického i psychického stavu jedinca a mnohých ďalších faktorov. Adaptácia prebieha na mnohých úrovniach - od molekulárnej až po sociálnu, pričom hlavným riadiacim centrom je centrálny nervový systém. Nepriaznivé vplyvy pôsobiace na jedinca sa označujú všeobecne ako stres. Úlohou psychológie je pomáhať človeku tieto stavy zvládnuť (ak to sám nedokáže), adaptovať sa na novú situáciu.
Adaptácia na určitú životnú situáciu môže byť:
Neprimeraná adaptácia môže mať rôzne formy; od miernych, ktorým sa venuje klinický psychológ, až po závažnejšie psychické poruchy, ktorých liečbou sa zaoberá psychiater.
Taišó

Taišó (jap. 大正) môže byť:
STS-66

STS-66 bola misia raketoplánu "Atlantis". Celkovo išlo o 66. misiu raketoplánu do vesmíru a 13. pre "Atlantis". Cieľom letu bolo vynesenie satelitov Atlas-3 a CRISTA-SPAS na obežnú dráhu.
VSŽ Košice v sezóne 1973/1974

VSŽ Košice v sezóne 1973/1974 hral desiatu sezónu v I. ligy, ktorá bola zároveň jej 31. sezónou. Priaznivci košického hokeja si jubileum 10. sezóny medzi česko-slovenskou elitou pripomenuli na slávnosti za prítomnosti delegácie Česko-slovenského zväzu ľadového hokeja (ČSZĽH), na ktorej nechýbal ani jej predseda Zdeněk Andršt.Trénermi boli Ladislav Horský a Juraj Ferenc30. októbra 1973 v 16. kole Vincent Lukáč v domácom zápase proti Motoru České Budějovice strelil jubilejný 1 000 gól Košíc v I. lige. Tím Východoslovenských železiarní obsadil 6.miesto z 12-tich a prvýkrát v histórii mal kladné skóre (148:139) a aj priznivejši počet víťazstiev ku prehrám (19 – 18). Takisto v sezóne prvýkrát obsadil lepšie miesto ako Slovan Bratislava, ktorý finišoval na 7. priečke. Slovan Bratislava bol porazený Košicami aj vo finále Slovenského pohára. Pohár prvýkrát putoval na východ Slovenska do Košic.Víťaztvo v 1. lige a titul majstra Česko-Slovenska získala Dukla Jihlava. Z ligy zostúpil VTŽ Chomutov.
Sezóna.
Liga.
Herný systém.
Liga sa hrala systémom 12 tímov, kde každý s každým odohral 2 zápasy vonku a 2 zápasy doma.
Regionálny rozvoj

Regionálny rozvoj vo všeobecnosti zahŕňa sociálne a ekonomické procesy, ktoré prebiehajú v prírodno-spoločenskom prostredí regiónu a ktoré by mali využívať, ale aj rešpektovať možnosti, osobitosti a predpoklady daného regiónu.
Podľa praktického chápania je regionálnym rozvojom myslené cielené využívanie ako aj zvyšovanie potenciálu regiónu. To vzniká v dôsledku priestorového zabezpečenia čo najpriaznivejších podmienok socioekonomických aktivít a prírodných zdrojov. Zvyšovanie a cielené využívanie sa prejavuje lepšou konkurencieschopnosťou súkromného sektoru, životnou úrovňou, životným prostredím a inými javmi. Existujú ukazovatele, ktorými možno hodnotiť potenciál regiónu. Medzi tieto ukazovate patrí HDP, HDI, mzda, vzdelanostná štruktúra a infraštruktúra. Potenciál v oblasti fyzickej geografie možno hodnotiť množstvom nerastných surovín, stavom ovzdušia, pôd a vody. Takéto chápanie regionálneho rozvoja prevažuje v neakademických inštitúciách (napr. úradoch verejnej správy) a má úzke prepojenie na regionálnu politiku.
Akademický prístup rozumie pod pojmom regionálny rozvoj aplikáciu vedných odborov, najmä ekonomiky, geografie a sociológie, pričom tieto javy a procesy riešia v regióne. Tieto javy a procesy sú ovplyvnené fyzicko-geografickými, ekonomickými a sociálnymi podmienkami v danom regióne. Hlavnou obsahovou stránkou je hľadanie zákonitostí pri rozmiestňovaní ekonomických činností, osídľovania územia a hľadanie nástrojov na ovplyvňovanie týchto procesov. Toto akademické chápanie regionálneho rozvoja býva nazývané regionalistika alebo regionálna veda. Toto pomenovanie však nie je správne, pretože regionalistika je len jedným zo smerov výskumu regionálneho rozvoja. 
Regionálny rozvoj je taktiež definovaný v Zákone o podpore regionálneho rozvoja a to nasledovne: "regionálny rozvoj je súbor sociálnych, hospodárskych, kultúrnych a environmentálnych procesov a vzťahov, ktoré prebiehajú v regióne a ktoré prispievajú k zvyšovaniu jeho konkurencieschopnosti, trvalému hospodárskemu rozvoju, sociálnemu rozvoju a územnému rozvoju a k vyrovnávaniu hospodárskych rozdielov a sociálnych rozdielov medzi regiónmi."
VSŽ Košice v sezóne 1974/1975

VSŽ Košice v sezóne 1974/1975 hrali už svoju jedenástu sezónu v I. lige, ktorá písala už 32.kapitolu, 32. ročník. Telovýchovná Jednota VSŽ Košice sa umiestnila v tejto sezóne na 10. mieste, čo bolo v jeho doterajšej histórii najhoršie umiestnenie. Ani mládežnícky hokej nedosahoval výraznejšie výsledky. A-dorast TJ VSŽ v lige obsadil štvrté miesto, B-dorast na Krajských majstrovstvách skončil na striebornej priečke a žiaci (SŽ a MŽ) vo svojich skupinách na druhom až štvrtom mieste. Tréneri sa preto snažili do A-tímu zakomponovať hráčov z juniorky, na čele s Jozefom Lukáčom a brankárom Michalom Oreničom.
&lt;br&gt;Po sezóne boli tréneri Ladislav Horský a Juraj Ferenc nahradení dvojicou Pavol Zábojník a Tibor Ágh.
&lt;br&gt;Majstrom sa stalo SONP Kladno. Vypadol Gottwaldov.
Sezóna.
Liga.
Herný systém.
Liga sa hrala systémom 12 tímov, kde každý s každým odohral 2 zápasy vonku a 2 zápasy doma.
Majstrovstvá Európy v hádzanej žien 2010

Majstrovstvá Európy v hádzanej žien 2010 boli v poradí 9. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 3 dánskych a 2 nórskych mestách: Aarhus, Aalborg, Herning, Larvik a Lillehammer, od 7.19. decembra 2010, za účasti 16 tímov. Nováčikmi turnaja boli družstvá Čiernej Hory a Islandu. Nórsko získalo už svoj piaty titul (štvrtý v rade). Vo finále porazilo ďalšiu severskú krajinuŠvédsko. Pre strieborné Švédsko i bronzové Rumunsko to boli prvé medaily na európskych šampionátoch. 
Kvalifikácia.
EHF sa od týchto majstrovstiev vrátila ku kvalifikačnému systému spred roka 1996. Kvalifikácie sa okrem hostiteľa zúčastnili všetky družstvá, ktoré štartovali na predchádzajúcom šampionáte.
Nasadenie do výkonnostných košov.
Družstvá pred žrebovaním, ktoré sa uskutočnilo 20. júla 2008,
boli nasadené v nasledujúcich výkonnostných košoch:
Cement (stavebníctvo)

Cement je akékoľvek práškové hydraulické spojivo (definíciu pozri nižšie) s výnimkou hydraulického vápna, puzolánov a vysokopecnej trosky. V alternatívnych definíciách sa cement definuje ako úplné synonymum hydraulického spojiva, alebo sa definícia z prvej vety tohto článku obmedzuje len na umelé látky, alebo sa pojem cement stotožňuje len s portlandským cementom.
Výraz hydraulické spojivo znamená spojivo, ktoré po zmiešaní s vodou vytvára kašu, ktorá vo vlhku tuhne a tvrdne aj vo vode a po stvrdnutí si trvalo zachováva svoju pevnosť a stálosť vo vode.
Cement sa používa najmä na výrobu betónu, malty a rôznych stavebných prefabrikátov. 
Výroba.
Portlandský cement a podobné cementy (t.j. nie napríklad románsky cement) sa vyrábajú pálením vhodných nerastných surovín až na teplotu slinutia (čiže až kým z nich nevznikne slinok) a následným rozomletím tohto slinku spolu s ďalšími pridanými zložkami (napr. sadrovec) na prášok.
Slinok je produktom výpalu zmesi vápencov a ílov pri teplote približne 1 450 °C. Jeho chemické zloženie je cca. 67 % CaO (skratka C), 22 % SiO2 (skratka S), 5 % Al2O3 (skratka A), 3 % Fe2O3 (skratka F) a 3 % rôznych oxidov. Obsahuje štyri základné fázy a to alit, belit, hlinitan a ferit.
Rozdelenie.
Základné typy cementu (podľa definície v prvej vete tohto článku):
Z hľadiska základného zloženia sa cementy delia na:
Trietylcitrát

Trietylcitrát (HOC(COOC2H5)(CH2COOC2H5)2) je ester kyseliny citrónovej. Je to bezfarebná olejovitá kvapalina prijemnej vône, v potravinárskom priemysle sa používa (prídavná látka E1505) na stabilizovanie peny, najmä ako podpora pri šľahaní vaječných bielkov. Používa sa tiež vo farmaceutických náterových hmotách a plastoch.
Trietylcitrát je tiež používaný ako zmäkčovadlo pre polyvinylchlorid a podobné plasty.
Marc Lépine

Marc Lépine (rodený Gamil Rodrigue Liass Gharbi) (* 26. október 1964 – † 6. december 1989) bol kanadský masový vrah, ktorý na École Polytechnique, polytechnickej škole spriaznenej s Université de Montréal zastrelil štrnásť žien, zranil desať žien a štyroch mužov. Incident je známy ako "Montreal Massacre".
Jeho motívom bol boj proti feminizmu a nenávisť voči feministkám. Študentky, ktoré študovali na škole inžinierstvo, boli podla jeho názoru feministky. Po čine spáchal samovraždu.
Malát citrátu vápenatého

Malát citrátu vápenatého je vo vode rozpustná vápenatá soľ kyselín citrónovej a jablčnej s premenlivým zložením a veľkou biologickou dostupnosťou.
Biologická dostupnosť malátu citrátu vápenatého je podmienená jeho rozpustnosťou vo vode a spôsobe jeho rozpadu. Pri rozpúšťaní uvoľňuje ióny vápnika a citrátovo-vápenatého komplexu. Ióny vápnika sú absorbované priamo bunkami sliznice čreva a citrátový komplex vstupuje do tela cez paracelulárne vstrebávanie.
Malát citrátu vápenatého je podobný jablčnanu vápenatému a ďalších vápenatým soliam. Podľa Európskeho úradu pre bezpečnosť potravín (EFSA) je malát citrátu vápenatého "o niečo málo biologicky dostupný" než iné vápnikové prípravky. Analýzou 15 randomizovaných štúdií sa došlo k záveru, že citrát trivápenatý sa vstrebáva 22% až 27% lepšie ako uhličitan vápenatý, či už na lačno alebo s jedlom.
Adaptácia (stavebníctvo)

Adaptácia v stavebníctve je úprava objektu vzhľadom na jeho nové určenie bez zmeny jeho pôvodného vzhľadu. Zachováva sa jeho výška a pôdorys, upravujú sa predovšetkým jeho vnútorné priestory. Tieto zmeny na Slovensku podliehajú ustanoveniam Zákona č. 50/1976 Zb. o územnom plánovaní a stavebnom poriadku (stavebného zákona). Adaptácia vyžaduje ohlásenie stavebnému úradu (podľa § 57 Stavebného zákona) alebo stavebné povolenie (podľa § 58 Stavebného zákona).
Majstrovstvá Ázie v hádzanej žien 1987

Majstrovstvá Ázie v hádzanej žien 1987 bol prvý turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 15. augusta1. septembra 1987, za účasti 6 tímov. Titul získala domáca , ktorá vo finálovom stretnutí zvíťazila nad .
Ženský šampionát sa konal súbežne s mužským. Slúžil zároveň ako kvalifikácia ázijských družstiev na Letné olympijské hry 1988, ktoré hostil Soul. Keďže Kórejská republika bola organizátorom OH, kvalifikovala sa ne druhá Čína.
Adaptácia oka

Adaptácia oka je schopnosť oka prispôsobiť sa veľkosti svetelného toku a farbe svetla. Oko človeka je schopné vnímať intenzitu osvetlenia v rozsahu 0,01 až 1000 luxov. Adaptácia na príslušnú intenzitu umožňuje orientáciu i v slabom osvetlení, pri silnom chráni sietnicu pred poškodením. Adaptačný systém optického systému ľudského oka tvorí:
Adaptačný syndróm

Adaptačný syndróm je komplexná fyziologická reakcia organizmu na stres. Má tri základné fázy:
Jednotlivé fázy sa aktivujú v rôznej intenzite a nemusia prebehnúť všetky, najmä ak stresový podnet pominie alebo je dostatočne kompenzovaný. Stupeň ich aktivácie závisí nielen na charaktere a sile stresového podnetu, ale i na samotnom jedincovi. V prípade, že adaptácia nie je dostatočná, jedinec je oslabený alebo stresový faktor príliš silný či dlhodobo pôsobiaci, môže prejsť do niektorej formy adaptačnej poruchy.
Kolymská nížina

Kolymská nížina je nízko položená rovina na severozápade Jakutska, v povodí riek Alazeja, Boľšaja Čukočja a dolného toku rieky Kolymy. 
Tiahne sa sa na 750 km pozdĺž rieky Kolymy od Východosibírskeho mora po Čerského chrbát, medzi Alazejskou a Jukagirskou náhornou plošinou. Nadmorská výška je do 100 m s občasnými pahorkami dosahujúcimi výšku 200-300 m. Nížina je zložená z jazerno-riečnych piesočnato-hlinitých a hlinito-piesočnatých pôd (s mocnosťou približne 120 m). Podnebie je subarktické. Vyznačuje sa mrazovým a termokrasovým reliéfom s množstvom jazier a močiarov. Na juhu dominujú močiarne listnaté lesy a severne od 69° severnej zemepisnej šírky je tundra s trávou a kríkmi, ktorá smerom na severozápad prechádza do arktickej tundry. Nachádzajú sa tu pastviny sobov.